Foto: Asakabank 2022 yil 1 noyabrda «Asakabank» AJ xorijiy investor bo‘lgan Yevropa tiklanish va taraqqiyot banki (YeTTB) nomidan brokerlik qilib, O‘zbekiston Respublika valuta birjasi (O‘zRVB) auksion savdolarida Davlat qimmatli qog‘ozlar bozori tarixida (DQMO) birinchi bitimini amalga oshirdi. Shunday qilib, endi xorijiy investorlar uchun ichki kapital bozorida chiqarilgan O‘zbekiston Respublikasining davlat qimmatli qog‘ozlarini olish va sotish imkoniyati yaratildi. «Asakabank» AJ ushbu mexanizmni birinchi bo‘lib amalga oshirdi va kelgusida keng qamrovdagi xorijiy investorlar uchun ushbu xizmatni rivojlantirishni davom ettirishni rejalashtirgan. O‘z navbatida, ushbu tarixiy voqea qimmatli qog‘ozlar bozorining mahalliy ishtirokchilari, shu jumladan tijorat banklari uchun O‘zbekiston Respublikasi kapital bozorini yanada rivojlantirish uchun ijobiy namuna bo‘lib xizmat qiladi. Reklama huquqi asosida